b'\n_START_ARTICLE_\nSorge (Harzen)\n_START_PARAGRAPH_\nSorge er en lille stationsby i Harzen, beliggende i delstaten Sachsen-Anhalt i Tyskland. Byen er en del af landsbyf\xc3\xa6llesskabet Oberharz am Brocken.\n_START_SECTION_\nGeografisk placering\n_START_PARAGRAPH_\nSorge ligger p\xc3\xa5 Vej nr. 242 mellem byerne Braunlage og Tanne, t\xc3\xa6t p\xc3\xa5 gr\xc3\xa6nsen til Niedersachsen. Harzens smalsporsbaner har station i Sorge. Fra 1945 til 1990 l\xc3\xa5 Sorge i \xc3\x98sttyskland, t\xc3\xa6t ved den indre tyske gr\xc3\xa6nse.\n_START_SECTION_\nGr\xc3\xa6nsemuseet i Sorge\n_START_PARAGRAPH_\nVed stationsbygningen i Sorge er der indrettet et mindre museum omhandlende \xc3\xa5rene, hvor byen var gr\xc3\xa6nseby i det delte Tyskland._NEWLINE_I byens vestlige udkant ligger et autentisk dokumentationscenter, der over en str\xc3\xa6kning p\xc3\xa5 et par kilometer viser de omfattende foranstaltninger, som DDR havde opbygget omkring gr\xc3\xa6nsen._NEWLINE_Der er gratis adgang til det store omr\xc3\xa5de, hvor der bl.a. kan ses vagtt\xc3\xa5rn og andre originale installationer, som tydeligg\xc3\xb8r omr\xc3\xa5dets st\xc3\xb8rrelse og viser, hvor stor gr\xc3\xa6nsezonen var p\xc3\xa5 den \xc3\xb8sttyske side af gr\xc3\xa6nsen. En lang str\xc3\xa6kning inde p\xc3\xa5 omr\xc3\xa5det spadserer man p\xc3\xa5 den s\xc3\xa5kaldte "Kolonnenweg", der er en vej gennem t\xc3\xa6rrenet, som best\xc3\xa5r af betonplader som kan klare selv tunge k\xc3\xb8ret\xc3\xb8jer._NEWLINE_Museet og dokumentationscentret \xc3\xa5bnede i 2006.'